Здравейте! Подадох жалба в полицията за измама от мним наемодател, който не иска да ми възстанови суми за отказ от наемане на имот. Какви са моите права ако полицията не ми помогне?  

След разговор на кварталния инспектор с наемодателката – тя към момента не ми възстановява сумата. Уточнявам, че имам подписан договор, платени 2 депозита и 1 наем, но не получих ключове за жилището.  

Има ли законов срок и към коя институция да се обърна, ако полицията не ми съдейства?


с уважение, Милена Йорданова




Измама от мним наемодател
=========================

 

Здравейте, Милена Йорданова,


след като разполагате с документи, може да се предяви заявление по реда на чл. 410 ГПК за издаване на заповед за изпълнение срещу въпросната наемодателка. Заявлението се подава в компетентния районен съд, към него се прилагат копия на договора за наем и на разписките, ако разполагате с такива, като следва да заплатите 2 % държавна такса по сметка на съда. Препоръчително е да ползвате и услугите на адвокат.


Поздрави,  

адв. Николина Митова  

тел. 0898 303092


